钦定古今图书集成/明伦汇编/氏族典/第545卷 > 《廖用贤尚友录》 > 狄光嗣
## 钦定古今图书集成/明伦汇编/氏族典/第545卷 > 《廖用贤尚友录》 > 狄光嗣

按《唐书狄仁杰传》：仁杰子光嗣，圣历初为司府丞。武
后诏宰相各举尚书郎一人，仁杰荐光嗣，由是拜地
官员外郎，以称职闻。后曰：“祁奚内举，果得人。”历淄、许、
贝三州刺史。母丧，夺为太府少卿，固让。睿宗嘉其诚，
许之。累迁扬州长史，以罪贬歙州别驾，卒。